si simoun ay siyang diablo na nakabili sa kaluluwa ng lahat ng kastila. sinasabi na ni tia tentay! si kapitana loleng ay nag antanda, hindi mapalagay na tiningnan ang mga bato na nanganganib siyang makitang maging baga; hinubad ni kapitang toringoy ang sinsing na galing kay simoun. si simoun ay nawala nang hindi nag iwan ng bakas, ang dagdag ni chichoy; hinahanap siya ng guardia sibil. ang sabi ni sensia, hanapin nila ang demonio! at nag antanda. ngayon nila nalinawan ang maraming bagay, ang malaking kayamanan ni simoun, ang katangitanging amoy ng kaniyang bahay, amoy asupre. si binday, isa sa mga dalagang orenda, mapaniwalain at kaigaigayang binibini, ay nakaalaalang nakakita ng mga apoy na bughaw sa bahay ng mag aalahas, nang isang hapon na kasama ang inay naparoon sila upang mamili ng bato. si isaganiy taimtim na nakikingig, na walang kaimik imik. kaya pala, kagabi.! ang pabulong ni momoy. ang ulit ni sensia na may panibughot nasang makaalam.